# Mødereferat – møde 4

**Tid:** Ons. d.4.5.2016 kl. 19.30 – ca. 21.30

**Sted:** Søren Dalby, Sofienlundparken 28, 8860 Ulstrup

**Deltagere**: Henrik Berg Laustsen(HBL), Morten Hvidtfeldt Christensen(MHC), Søren Dalby(SD), Klaus W. Kristensen(KWL), Malene Kragh Sand(MKS), Marianne Rigtrup(MR)  
**Afbud:** Lars H. Storgaard(HLS)  
Også inviteret:  
**Suppleanter:** Lasse Schurmann(LS), Mads Christensen(MC)  
  
**Dagsorden**

1. Valg af ordstyrer.   
   SD valgt.
2. Godkendelse og underskrift af referat for tidligere møde.  
   Underskrevet af tilstedeværende.
3. Godkendelse af dagsorden.   
   Godkendt.
4. Korte meddelelser siden sidst: Formand/næstformand/kasserer/sekretær/udvalg/andre.  
   Vedr. Formand, næstformand, sekretær henvises til pkt.5.   
   Kasserer: Adgang til konto er nu effektueret. SD modtog en rykker fra Ondisplay. Er nu betalt.
5. Sager til behandling

*- samarbejde med UIF om DM i foreningsudvikling 2015 – 16. Status SD*SD er tovholder på kommunikationsstrategi eksternt. Udover drøftelse i arbejdsgruppen, er det drøftet med Ole Krogh( formand for UIF), Jens Henrik Madsen og sidst Anders Messell.  
Der er nu basis for at foreslå en strategi, som omhandler til Hvem, om Hvad, Hvornår og Hvordan. Den formuleres og drøftes i gruppen og forelægges ledelsen for UIF i nær fremtid. De skal indsende næste status 1.9.2016.  
Der er et sammenfald med UL`s ønsker om at kunne brande Ulstrup og Omegn effektivt og professionelt inden for 1 år. Planen blev drøftet, og bestyrelse godkendte at man går videre med ideen om ekstern professionel medvirken som tovholder i driftsfasen. Næste skridt er drøftelse i arbejdsgruppen og dernæst drøftelse med UIF. SD vender tilbage vedr. sagen, når der skal træffes beslutning om muligheder og konsekvenser - også økonomisk.  
Vi skal senere vurdere evt. fortsættelse med Infostanderen. Men den foreløbige vurdering er, at midlerne nok kunne anvendes på en bedre måde. Der skal tages stilling så aftalen med kommunen kan opsiges i rette tid 2-3 mdr. før dvs. pr. 1.10.2016. SD ansvarlig.  
  
*- eventkalender for Ulstrup og omegn, MHC*Den er blevet godt modtaget, og MHC kunne berette, at der var øget anvendelse også af interessenter uden for selve Ulstrup. Det er meget positivt. Udviklingen følges.  
   
*- status på støtteproces fra virksomheder. Alle.*Få virksomheder er kontaktet. SD er i gang og har påpeget at processen SKAL afsluttes inden for ca. 2 uger. Alle ansvarlige kontaktpersoner følger op og sender nogle ok`er med adresse, cvr til kassereren, som sender faktura ud til virksomhederne.  
  
*- status på Trækstiprojekt MR, SD*  
Er færdiggjort. Der mangler at blive flyttet nogle ”bunker” grene samt to advarselsskilte.  
SD har haft møde med de to projektledere Carsten og Heidi. De to skilte skal samles ind og vil blive afhentet af kommunen. MR nævnte, at Verner Rigtrup ville sørge for, at det blev fjernet.   
  
*-status på Projekt Dannebrogpladsen, SD*Legeplads bliver meldt færdig fra leverandørens side, når den er godkendt(nok 4.5.2016)  
Der mangler at blive flyttet/udjævnet noget jord før indvielsen. SD har talt med Lasse Schurmann, som måske kan komme til med sin rendegraver. Overskydende jord tænkes flyttet hen på shelterpladsen. Der skal nok ryddes mere først. Der skal søges frivillig arbejdskraft til flytning af jord. Heidi har meldt tilbage vedr. omfang. SD har rettet henvendelse til Marianne Rigtrup/Verner Rigtrup og Lasse Schurmann om mulig assistance. De ser på det og anmodes om at melde tilbage til SD, så vi undgår at opgaven lander mellem to stole. Deadline er før indvielsen den 4.6.2016.  
  
*- frivillighus, SD*  
Der har været besigtigelse af bygningerne, og der foreligger nok nu en indstilling fra kommunen. SD fulgte op på sagen og afventer tilbagemelding vedr. anvendelsesmuligheder. Flere havde lagt billet ind på anvendelse. Dette er meddelt idegiver Anne Grethe Biller.  
  
*- projekt Ferm, SD*  
SD har haft kontakt, men ikke møde med Freddi Ole Thomsen, som gerne vil medvirke. Gruppen forventes at blive samlet snarest for at drøfte tiltag. SD ansvarlig.  
  
*- førstehjælpskursus, SD*  
Da kun 3 havde tilmeldt sig, blev det aflyst. Kursusafgift til leje af dukker bl.a. skal betales. UL deler med UIF som aftalt. SD retter henvendelse til instruktør.  
  
*- bedre kendskab til Ulstrup Lokalråd, tiltag drøftes. SD.*  
Det er vigtigt, at vi promoverer UL og dets arbejde mere. Forslag om at stille op ved DagligBrugsen og ved forskellige lejligheder skal overvejes. F.eks. udarbejdelse af lille folder med aktiviteter gennemførte som planlagte skal overvejes. Måske skal der husstandomdeles noget et par gange om året. Øvrige kommunikation skal gøre mere effektiv. Det er erfaringen med f.eks. de planlagte tiltag som møde om Økonomi i Livets Store Spørgsmål, Streaming fra Aarhus Uni om Einstein og om Hjerneforskning ikke kom ud – selvom alle medier, hjemmeside, facebook, infostander og fysiske opslag blev anvendt. Nogle har givet udtryk for at de gerne ville, men ikke havde set det.

Forslag. Anvendelse af A-skilte ved indkørsel til Ulstrup og på strategiske steder, når det er aktuelt. Bør prøves i forbindelse med Indvielsen den 4.6.  
Bestyrelsen kom med flere forslag så følgende blev besluttet:  
HBL er tovholder på at få udarbejdet en folder om UL til uddeling den 4.6.2016 ved indvielsen.SD fremsender om muligt materiale fra tidligere folder. SD har flere billeder, som kan anvendes.  
A-skilte en mulighed. KWL oplyste at Marinaen nok ville udlåne deres ved lejlighed.SD kontakter Henrik Dahl, Marinaen.  
KWL foreslog, at man evt. anvendte et banner over vejen i forbindelse med indvielsen. God ide. SD undersøger pris og muligheder.

*- UIF og projekt fase 2, SD*  
Samarbejde mellem UL og UIF udmynter sig også i, at vi(SD) medvirker ved den tekniske vurdering af alternativer til kunststofbane. Inden for en måned må det afgøres, om det er en farbar vej. Hvis ja, så den første af sin slags i DK  
  
*- Indvielse af træksti og legeplads på Dannebrogpladsen, SD*  
SD er blevet tovholder på planlægning organisering af indvielsen den 4.5.2016. SD havde oplæg, som blev drøftet og godkendt af projektlederne i dag ved møde på Hammel rådhus. Oplægget blev drøftet i bestyrelsen, og man godkendte at fortsætte.

*- streaming af foredrag fra Aarhus universitet, SD*  
Kun 3 havde meldt sig til første foredrag om Einstein. Det blev flyttet til SD privat. Rigtig godt.  
Kun 5 deltog i andet foredrag om Undersøgelsesmetoder med lys til undersøgelse af hjernens funktioner. Interessant. På engelsk og noget teoretisk. Udvalgt målgrupper: Læger var inviteret. Der kom i øvrigt 3 personer fra Bjerringbro. Næste emne bliver Videnskaben om godt øl. Der forventes mange deltagere og Efterskolens auditorium er booket. Afholdes den 22.11.2016 kl. 19.00 – 21.15. Mulighed for smagsprøver i relation til foredraget. Øllauget er via Torben Markussen adviseret.  
  
*- muligheder for de unge i Ulstrup. KWL, alle*.  
Spørgsmålet var, hvad de unge gerne vil. Den eksisterende ungdomsklub omfatter nok kun skolesøgende unge mennesker. Følgende blev besluttet for at få vurderet evt. udækket behov:  
SD kontakter Arne Rasmussen.   
Malene kontakter personer i Kommunen for at høre om deres erfaringer.   
MCH kontaktede en person, som havde noget kendskab til de unges ønsker gøren og laden.  
 Alle bedes melde ind til SD inden næste møde, så vi kan få vurderet evt. behov og mulige tiltag.

1. Eventuelt.  
   Alle bedes tænke på, at vi skal sikre kontinuiteten i UL. Dermed skal vi være tidligt ude med potentielle personer til den nye bestyrelse for 2017. Generalforsamling i februar 2017.
2. Dato for næste møde.  
   Onsdag den 8. juni 2016 hvis behov. Ellers udskydes til efter sommerferien.  
   Sted meddeles senere.